
DR.31.5.2004 91 

 

  

 Tuan Tan Seng Giaw :  [Bangun] 

 Timbalan Yang di-Pertua [Datuk Dr. Yusof bin Yacob]: Yang Berhormat, 
Yang Berhormat bagi Kepong. 

Dato’ Haji Ahmad Husni bin Mohd. Hanadzlah:  Eh! Eh! Nanti dahulu.... 

 Timbalan Yang di-Pertua [Datuk Dr. Yusof bin Yacob]:  Kemaman, dia bagi 
Kemaman Yang Berhormat, dia bagi Kemaman, Yang Berhormat Timbalan Menteri 
bagi peluang kepada Kemaman.  Duduk dahulu Yang Berhormat. 

Tuan Ahmad Shabery Cheek:  Tuan Yang di-Pertua, terima kasih diucapkan 
kepada Tuan Yang di-Pertua dan juga Yang Berhormat Timbalan Menteri.   

Tadi Yang Berhormat Timbalan Menteri ada menyebutkan bahawa dalam 
usaha mengatasi masalah saingan dari segi industri yang berintensif buruh, kita banyak 
menumpukan juga kepada industri yang berintensif modal dan salah satu industri yang 
disebut-sebut dalam Dewan ini dan di luar juga adalah industri kereta kita, kereta 
nasional iaitu Proton. Dan banyak dipertikaikan dari segi soal design, soal ciri-ciri 
keselamatan, harga dan sebagainya.   

Secara terus-terang ingin saya bertanya, apakah jumlah pelaburan yang 
terakhir yang kerajaan telah suntikkan kepada Proton dan secara ikhlas, mohon 
nyatakan, apakah Proton sebuah industri nasional yang benar-benar mampu untuk 
bukan sahaja bersaing tetapi survive, dengan izin dalam menghadapi saingan global 
khususnya apabila WTO dilaksanakan nanti. Terima kasih. 

Dato’ Haji Ahmad Husni bin Mohd. Hanadzlah:  Tuan Yang di-Pertua, saya 
akan sampai kepada Proton, nanti ya. Jadi harap boleh tunggu dahulu sehingga saya 
pergi kepada isu Proton dan ini ada dibangkitkan oleh Yang Berhormat dari Jerai.  

Timbalan Yang di-Pertua [Datuk Dr. Yusof bin Yacob]:  Jemput Yang 
Berhormat.  Sila Yang Berhormat bagi Kepong. 

Dr. Tan Seng Giaw:  Tuan Yang di-Pertua, penjelasan.  Yang Berhormat 
memang mempunyai pengetahuan yang mendalam mengenai perdagangan 
antarabangsa dan juga globalisasi yang sering kita dengar dia berhujah dengan 
panjang lebar.  Bolehkah Yang Berhormat terangkan kepada kita daripada RM15.6 
bilion FDI yang disebutkan itu, walaupun diluluskan RM15.6 bilion tetapi yang 
terpenting sekali ialah jumlah yang dilaksanakan itu, yang pertama. 

Yang keduanya mengenai tenaga mahir memang kita ada kelebihan sedikit di 
sesetengah sektor dan kita perlu menggunakan tenaga ini dengan sepenuhnya.  Tetapi 
dengan lawatan Yang Amat Berhormat Perdana Menteri ke negara China sekarang, dia 
ada di Bu Thong, Shanghai saya nampak dan banyak perjanjian MoU telah 
ditandatangani dan sebagainya, itu daripada zahir sahaja.  Tetapi akhir sekali, bilangan 
MoU yang dilaksanakan saya tidak nampak setakat mana.   

Bolehkah Yang Berhormat terangkan apakah strategi kementerian sekarang 
untuk membantu rakyat Malaysia di dalam bidang perdagangan dengan cabaran 
globalisasi ini memandangkan negara-negara termasuk Amerika Syarikat yang ada 
strategi perdagangan jangka pendek dan jangka panjang terutamanya di negara China 
dan negara India, tetapi kita tidak ada.  Setakat lawatan saya nampak dan pihak Yang 
Berhormat Menteri pun ada lawatan yang banyak tetapi apakah strategi untuk kita 
mencapai satu niche, satu peluang di dalam globalisasi ini? 

Dato’ Haji Ahmad Husni bin Mohd. Hanadzlah:  Tuan Yang di-Pertua, saya 
tidak mempunyai statistik mengenai dengan projek-projek yang telah dilaksanakan, 
tetapi saya boleh memberi gambaran kepada Yang Berhormat dari tahun 1999 
sehingga Mac 2004, pelaburan asing diluluskan adalah sebanyak RM79.6 bilion.  Saya 
jangka bahawa sebahagian besar daripada projek yang telah diluluskan telah 
dilaksanakan dan ini meliputi bidang-bidang barangan elektrik dan elektronik – RM33.7 
juta, barangan petroleum termasuk petrokimia – RM10.5 juta.  Ini untuk tahun 2004 
Yang Berhormat, saya minta maaf ya, figure yang saya bagi tadi.  Saya ingin 
menyatakan sekali lagi bahawa saya yakin bahawa sebahagian besar daripada 
kelulusan tersebut telah pun dilaksanakan.   

Mengenai dengan langkah-langkah yang sedang dan yang akan diambil oleh 
kerajaan.... 



Tuan Tan Seng Giaw : [Bangun]. Timbalan Yang di-Pertua [Datuk Dr. Yusof bin Yacob]: Yang Berhormat, Yang Berhormat bagi Kepong. Dato' Haji Ahmad Husni bin Mohd. Hanadzlah: Eh! Eh! Nanti dahulu.... Timbalan Yang di-Pertua [Datuk Dr. Yusof bin Yacob]: Kemaman, dia bagi Kemaman Yang Berhormat, dia bagi Kemaman, Yang Berhormat Timbalan Menteri bagi peluang kepada Kemaman. Duduk dahulu Yang Berhormat. Tuan Ahmad Shabery Cheek: Tuan Yang di-Pertua, terima kasih diucapkan kepada Tuan Yang di-Pertua dan juga Yang Berhormat Timbalan Menteri. Tadi Yang Berhormat Timbalan Menteri ada menyebutkan bahawa dalam usaha mengatasi masalah saingan dari segi industri yang berintensif buruh, kita banyak menumpukan juga kepada industri yang berintensif modal dan salah satu industri yang disebut-sebut dalam Dewan ini dan di luar juga adalah industri kereta kita, kereta nasional iaitu Proton. Dan banyak dipertikaikan dari segi soal design, soal ciri-ciri keselamatan, harga dan sebagainya. Secara terus-terang ingin saya bertanya, apakah jumlah pelaburan yang terakhir yang kerajaan telah suntikkan kepada Proton dan secara ikhlas, mohon nyatakan, apakah Proton sebuah industri nasional yang benar-benar mampu untuk bukan sahaja bersaing tetapi survive, dengan izin dalam menghadapi saingan global khususnya apabila WTO dilaksanakan nanti. Terima kasih. Dato' Haji Ahmad Husni bin Mohd. Hanadzlah: Tuan Yang di-Pertua, saya akan sampai kepada Proton, nanti ya. Jadi harap boleh tunggu dahulu sehingga saya pergi kepada isu Proton dan ini ada dibangkitkan oleh Yang Berhormat dari Jerai. Timbalan Yang di-Pertua [Datuk Dr. Yusof bin Yacob]: Jemput Yang Berhormat. Sila Yang Berhormat bagi Kepong. Dr. Tan Seng Giaw: Tuan Yang di-Pertua, penjelasan. Yang Berhormat memang mempunyai pengetahuan yang mendalam mengenai perdagangan antarabangsa dan juga globalisasi yang sering kita dengar dia berhujah dengan panjang lebar. Bolehkah Yang Berhormat terangkan kepada kita daripada RM15.6 bilion FDI yang disebutkan itu, walaupun diluluskan RM15.6 bilion tetapi yang terpenting sekali ialah jumlah yang dilaksanakan itu, yang pertama. Yang keduanya mengenai tenaga mahir memang kita ada kelebihan sedikit di sesetengah sektor dan kita perlu menggunakan tenaga ini dengan sepenuhnya. Tetapi dengan lawatan Yang Amat Berhormat Perdana Menteri ke negara China sekarang, dia ada di Bu Thong, Shanghai saya nampak dan banyak perjanjian MoU telah ditandatangani dan sebagainya, itu daripada zahir sahaja. Tetapi akhir sekali, bilangan MoU yang dilaksanakan saya tidak nampak setakat mana. Bolehkah Yang Berhormat terangkan apakah strategi kementerian sekarang untuk membantu rakyat Malaysia di dalam bidang perdagangan dengan cabaran globalisasi ini memandangkan negara-negara termasuk Amerika Syarikat yang ada strategi perdagangan jangka pendek dan jangka panjang terutamanya di negara China dan negara India, tetapi kita tidak ada. Setakat lawatan saya nampak dan pihak Yang Berhormat Menteri pun ada lawatan yang banyak tetapi apakah strategi untuk kita mencapai satu niche, satu peluang di dalam globalisasi ini?. Dato' Haji Ahmad Husni bin Mohd. Hanadzlah: Tuan Yang di-Pertua, saya tidak mempunyai statistik mengenai dengan projek-projek yang telah dilaksanakan, tetapi saya boleh memberi gambaran kepada Yang Berhormat dari tahun 1999 sehingga Mac 2004, pelaburan asing diluluskan adalah sebanyak RM79.6 bilion. Saya jangka bahawa sebahagian besar daripada projek yang telah diluluskan telah dilaksanakan dan ini meliputi bidang-bidang barangan elektrik dan elektronik- RM33.7 juta, barangan petroleum termasuk petrokimia- RM10.5 juta. Ini untuk tahun 2004 Yang Berhormat, saya minta maaf ya, figure yang saya bagi tadi. Saya ingin menyatakan sekali lagi bahawa saya yakin bahawa sebahagian besar daripada kelulusan tersebut telah pun dilaksanakan. Mengenai dengan langkah-langkah yang sedang dan yang akan diambil oleh kerajaan....